સારાંશ માટે દસ્તાવેજ: માર્ક ટ્વેને આવું કહ્યું હોય એ શક્ય છે, કેમ કે તેમનું ફેફસાના કૅન્સરથી જ મોત થયું હતું.

એક સમાજ તરીકે નિકોટીન, શરાબ અને ડ્રગ્સ જેવા નશીલા પદાર્થોનાં વ્યસનને આપણે સ્વીકારી લીધું છે. તેનાથી થનારા નુકસાનને પણ આપણે સ્વીકારી લીધું છે.

પરંતુ સેક્સની લતની વાત આવે ત્યારે નિષ્ણાતો જુદીજુદી વાતો કરે છે. કેટલાકનું માનવું છે સેક્સ પણ એક વ્યસન બની શકે છે, જ્યારે કેટલાક તેનો ઇનકાર કરે છે.

સેક્સની લતને હજી બીમારી માનવામાં આવતી નથી અને તેથી તેની સારવાર માટે કેટલા લોકોએ ડૉક્ટરની મદદ લીધી, એ અંગે કોઈ સત્તાવાર આંકડા ઉપલબ્ધ નથી.

પોર્ન અને સેક્સની લત લાગી ગઈ હોય તેવા લોકોની મદદ માટે તૈયાર થયેલી એક વેબસાઇટે બ્રિટનમાં 21 હજાર લોકોનો સર્વે કર્યો હતો. 2013 પછી આ લોકોએ મદદ માટે આ વેબસાઇટનો સંપર્ક કર્યો હતો.

તેમાંથી 91 ટકા પુરુષો હતા અને આ પૈકી માત્ર 10 લોકોએ પોતાની આ મુશ્કેલી દૂર કરવા ડૉક્ટરની સલાહ લીધી હતી.

નિષ્ણાતો શું માને છે

2013માં સેક્સની લતને 'ડાયગ્નોસ્ટિક સ્ટૅટિસ્ટિકલ મૅન્યુઅલ ઑફ મૅન્ટલ ડિસૉર્ડર્સ' (ડીએસએમ)માં સમાવી લેવા માટે વિચાર કરાયો હતો.

જોકે જરૂરી પુરાવાના અભાવે એવું ન થયું. અમેરિકા અને બ્રિટનમાં ડીએસએમના આંકડાને નિદાન માટે એક મહત્ત્વનું માધ્યમ ગણવામાં આવે છે.

હવે વિશ્વ આરોગ્ય સંસ્થા દ્વારા પ્રગટ થતા 'મેન્યુઅલ ઇન્ટરનેશનલ ક્લાસિફિકેશન ઑફ ડિસીઝ'માં વારંવાર જાતીય સંબંધોની વૃત્તિને (કમ્પલ્ઝીવ ડિસૉર્ડરને) સમાવવા માટે પણ વિચાર થઈ રહ્યો છે.

તમે આ વાંચ્યું કે નહીં?

નવા પુરાવા સામે આવ્યા તે પછી જુગાર રમવાની લત અને ખાતા રહેવાની આદતને પણ 2013માં બીમારીના સ્વરૂપે નોંધવામાં આવી છે.

અત્યાર સુધી જુગાર રમવાની વાતને કમ્પલ્ઝીવ બિહેવિયર જ માનવામાં આવતું હતું.

થેરપીસ્ટ્સ હવે માનવા લાગ્યા છે કે સેક્સની લતને પણ બીમારી તરીકે સમાવી શકાય તેમ છે.

દિમાગમાં જાગતી ઉત્તેજના

એક સંશોધનથી જાણવા મળ્યું કે જ્યારે સેક્સની લત ધરાવતી વ્યક્તિ પોર્ન જુએ છે, ત્યારે તેના મગજમાં એવી જ ગતિવિધિ થાય છે, જે કોઈ ડ્રગ્સના બંધાણીના મગજમાં ડ્રગ્સ જોઈને થતી હોય.

કોઈ વ્યક્તિને સેક્સની લત લાગી છે કે કેમ તે નક્કી કરવાનો આધાર તમે કોને વ્યસન ગણો છો તેના પર રહેલો છે.

સત્તાવાર રીતે તેની કોઈ વ્યાખ્યા હજી નક્કી થઈ નથી.

ઓપન યુનિવર્સિટીના માનદ પ્રોફેસર ડૉ.ફ્રેડરિક ટોએટ્સ કહે છે, "શારીરિક રીતે કોઈ વસ્તુ પર આપણે નિર્ભર હોઈએ અને તે ન મળે ત્યારે તેનાથી હાની થાય તેને...\nદસ્તાવેજની સમાન ભાષામાં સારાંશ:
અમેરિકન લેખક માર્ક ટ્વેનની એક ઉક્તિ પ્રચલિત છે. તેમણે કહ્યું હતું, "સિગારેટ છોડી દેવાનું આસાન છે, મેં એકસો વાર સિગારેટ છોડી દીધી છે."